CELEX: 32013R1062
Language: bg
Date: 2013-10-30 00:00:00
Title: Регламент за изпълнение (ЕС) № 1062/2013 на Комисията от 30 октомври 2013 година относно формата на европейската техническа оценка на строителните продукти

31.10.2013   
            
            
               BG
            
            
               Официален вестник на Европейския съюз
            
            
               L 289/42
            
         РЕГЛАМЕНТ ЗА ИЗПЪЛНЕНИЕ (ЕС) № 1062/2013 НА КОМИСИЯТА
   от 30 октомври 2013 година
   относно формата на европейската техническа оценка на строителните продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 26, параграф 3 от него,
   след консултация с Постоянния комитет по строителството,
   като има предвид, че:
   
               (1)
            
            
               Европейската техническа оценка е необходима, за да се позволи на производител на строителен продукт да състави декларация за експлоатационни показатели на строителен продукт, който не е обхванат или не е обхванат напълно от хармонизиран стандарт.
            
         
               (2)
            
            
               В член 26, параграф 2 от Регламент (ЕС) № 305/2011 се установяват изискванията за съдържанието на Европейската техническа оценка. Тъй като принципите на приложимия фабричен производствен контрол са установени в съответния европейски документ за оценка (ЕДО), европейската техническа оценка следва да съдържа само техническите подробности, за които в съответствие с принципите в ЕДО се смята, че е необходимо да се определят на това ниво за изпълнение на системата за оценка и проверка на постоянството на експлоатационните показатели.
            
         
               (3)
            
            
               С оглед на голямото разнообразие на засегнатите строителни продукти представянето на техническото описание на съответния продукт следва да се определя достатъчно гъвкаво във формата на европейската техническа оценка.
            
         
               (4)
            
            
               Следва също да се позволи достатъчно гъвкавост по отношение на представянето на експлоатационните показатели на продукта в европейската техническа оценка, за да се позволи на производителите да декларират свободно и точно тези характеристики в декларациите си за експлоатационните показатели, съставени въз основа на оценката.
            
         
               (5)
            
            
               За да се защити поверителната техническа информация за продукта, производителят следва да има възможност да посочи на отговорния орган за техническа оценка кои части от описанието на продукта са поверителни и не могат да бъдат оповестявани заедно с европейската техническа оценка. Поверителната информация следва да се включва в отделни приложения към европейските технически оценки.
            
         
               (6)
            
            
               За да се повишат ефикасността на вътрешния пазар и конкурентоспособността на строителния сектор в Европа като цяло, европейските технически оценки следва да може да бъдат издавани възможно най-бързо на производителите, които подадат искане за това,
            
         ПРИЕ НАСТОЯЩИЯ РЕГЛАМЕНТ:
   Член 1
   Форматът на европейската техническа оценка се установява в приложението.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 октомври 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 88, 4.4.2011 г., стр. 5.
   
      ПРИЛОЖЕНИЕ
      
         ЕВРОПЕЙСКА ТЕХНИЧЕСКА ОЦЕНКА
      
      № … от … [дата]
      
         Обща част
      
      
                  1.
               
               
                  Орган за техническа оценка, издаващ европейската техническа оценка:
                  …
               
            
                  2.
               
               
                  Търговско наименование на строителния продукт
                  …
               
            
                  3.
               
               
                  Семейство продукти, към което спада строителният продукт:
                  …
               
            
                  4.
               
               
                  Производител:
                  …
               
            
                  5.
               
               
                  Производствено(и) предприятие(я):
                  …
               
            
                  6.
               
               
                  Настоящата европейска техническа оценка съдържа … страници, в това число … приложение(я), което(ито) е(са) неразделна част от настоящата оценка.
                  Приложението(ята) съдържа(т) поверителна информация и не се включва(т) в европейската техническа оценка при нейното публикуване.
               
            
                  7.
               
               
                  Настоящата европейска техническа оценка се издава в съответствие с Регламент (ЕС) № 305/2011 на основание …
               
            
         Специални части
      
      
                  8.
               
               
                  Техническо описание на продукта:
                  …
               
            
                  9.
               
               
                  Посочват се предвидените видове употреба в съответствие с приложимия европейски документ за оценка (наричан по-долу „ЕДО“):
                  …
               
            
                  10.
               
               
                  Експлоатационни показатели на продукта и препратки към методите, използвани за оценяването му:
                  …
               
            
                  11.
               
               
                  Приложена система за оценка и проверка на постоянството на експлоатационните показатели (наричана по-долу „ОППЕП“) и препратка към правното ѝ основание:
                  …
               
            
                  12.
               
               
                  Технически подробности, необходими за изпълнение на системата за ОППЕП, както е предвидено в приложимия ЕДО:
                  …
               
            Издадена в … на …/… 20... година
      от…
      Приложение(я)